Foto:Arhiva

IGOR PETERNEL, potpredsjednik Hrvatskog helsinškog odbora, u kojem figurira kao desna ruka osuđenog klevetnika Ivana Zvonimira Čička, bio je među prvima koji su stali u obranu ministra Hasanbegovića nakon objave naslovnice Novosti.



"Kapa nije ustaška nego HOS-ova", napisao je Peternel, no nekoliko minuta kasnije obrisao je status.



Peternel branitelj moćnih



Podsjetimo, sve češće se Peternel u medijima pojavljuje kao analitičar za širok spektar tema. Peternela otvoreno promovira glasnik HDZ-a portal direktno te četvrti program HTV-a gdje vrlo često gostuje kada treba braniti interese šatordžija, sugerirati da je Milan Bandić uhićen kako bi se politički fokus skrenuo s drugih tema, hvaliti Kolindu Grabar Kitarović, napadati lijevo nastrojene udruge ili zagovarati tezu kako su Zdravku Mamiću uskraćena prava. Na meti su mu gotovo redovno antifašističke udruge i svi oni za koje on smatra da su ljevičari.

Tekst se nastavlja ispod oglasa

> Likovi s kojima se naslikava Kolinda: Tko su Čičak, Peternel i Krišto



"Svi, ali baš svi koji sada postaju sliku iz srpskih Novosti na kojoj je Hasanbegović navodno nosio ustašku kapu (ne izgleda tako) , svojedobno su bili konsternirani bilo kakvim spomenom objavljene fotke Grčića kao četnika na barikadi! Drugovi, odlučite se konačno , jeste li gospoda sa čvrstim stavovima, jednakim prema svima ili sitni klošari?" napisao je na svom Facebook profilu Igor Peternel a taj status je i dalje aktualan. Peternel je pokušao zatim i objasniti gdje mu je nestao prvotni status o HOS-ovoj kapi.



"Navodno je fakat HOS. Izbrisao sam jer nemam potpuno sigurnu informaciju", pokušao je objasniti Peternel. Kontroverzni HHO-ovac priznao je da je u posljednjem statusu svjesno lagao.



"Naravno da znam", napisao je Peternel kada su ga upozorili da je fotografija Grčića kao četnika bila lažna.